News Update: ว่างงานต้องเกิน 5% อย่างน้อย 5 ปี หากอยากคุมเงินเฟ้อสหรัฐฯ Larry Summers อดีต รมว. คลัง เตือน อาจได้เห็นนโยบายเข้มงวดแบบยุค Volcker - FINNOMENA
อดีต รมว. คลังสหรัฐฯ เผยเพื่อควบคุมเงินเฟ้อที่ร้อนแรงที่สุดในรอบ 4 ทศวรรษ อัตราการว่างงานสหรัฐฯ จะต้องเพิ่มสูงกว่า 5% ต่อเนื่อง 5 ปี
21 มิ.ย. 2565

อดีต รมว. คลังสหรัฐฯ เผยเพื่อควบคุมเงินเฟ้อที่ร้อนแรงที่สุดในรอบ 4 ทศวรรษ อัตราการว่างงานสหรัฐฯ จะต้องเพิ่มสูงกว่า 5% ต่อเนื่อง 5 ปี
Larry Summers อดีต รมว. คลังและอาจารย์มหาวิทยาลัยฮาร์วาร์ดกล่าวว่า สหรัฐฯ ต้องการอัตราว่างงานมากกว่า 5% เป็นเวลา 5 ปี หรือ 7.5% เป็นเวลา 2 ปี ไม่ก็ 6% เป็นเวลา 5 ปี หรือจะเป็นการว่างงงาน 10% ใน 1 ปี เลยก็ได้ เพื่อควบคุมเงินเฟ้อ
มุมมองดังกล่าวมีขึ้นหลัง Fed ประกาศขึ้นดอกเบี้ย 75 bps ในวันพุธที่ผ่านมา (15 มิ.ย.) โดย Larry Summers กล่าวว่า ช่องว่างระหว่างการว่างงาน 7.5% เป็นเวลา 2 ปี และการว่างงาน 4.1% ใน 1 ปี นั้นกว้างมาก ซึ่งคำถามก็คือ Fed พร้อมจะทำสิ่งที่จำเป็นเพื่อรักษาเสถียรภาพของอัตราเงินเฟ้อหรือไม่ หากสิ่งที่เขาประเมินไว้มีความจำเป็น
Summers เตือนว่า สหรัฐฯ อาจต้องใช้นโยบายการเงินเข้มงวดแบบรุนแรงเช่นเดียวกับเมื่อ 40 ปีที่แล้ว ในยุค Paul Volcker อดีตประธาน Fed ที่เคยควบคุมเงินเฟ้อจนต้องเผชิญกับภาวะถดถอยอย่างรุนแรงและตัวเลขว่างงาน 2 หลัก
โดยอดีต รมว. คลังสหรัฐฯ แนะนำให้ Fed เลี่ยงการสื่อสารกับสาธารณชนเกี่ยวกับแนวทางนโยบายการเงินในอนาคต และมีแนวโน้มที่ Fed จะต้องเผชิญกับทางเลือกที่ตัดสินใจยากระหว่างการความผ่อนคลายทางเศรษฐกิจหรือเงินเฟ้อที่ยืนยาวเหนือเป้าหมาย
“ผมเกรงว่าเราอาจต้องเผชิญทั้ง Secular Stagnation และ Secular Stagflation” Summers กล่าว
ทั้งนี้ Secular Stagnation คือ ภาวะซึมยาวที่การเติบโตทางเศรษฐกิจ เงินเฟ้อ และอัตราดอกเบี้ยปรับลดลงมาอย่างต่อเนื่อง ส่วน Secular Stagflation คือ ภาวะซึมยาวที่เงินเฟ้อพุ่งสูง แต่การเติบโตทางเศรษฐกิจกลับชะลอตัว
อ้างอิง: https://www.bloomberg.com/news/articles/2022-06-20/summers-says-us-needs-5-jobless-rate-for-five-years-to-ease-cpi?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เงินเฟ้อ
เงินเฟ้อสหรัฐ
เศรษฐกิจ
เศรษฐกิจสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA